Το σπίτι βρίσκεται πολύ κοντά στο λιμάνι, αλλά έχει προνομιακή θέση καθώς είναι απομονωμένο και περιστοιχίζεται από μουριές και πικροδάφνες. Οι δύο πανέμορφες αυλές του καθώς και το μπαλκόνι προσφέρουν σκιά και ησυχία όλες τις ώρες της ημέρας. Το ίδιο το σπίτι έχει ευχάριστους και λειτουργικούς χώρους, είναι ατμοσφαιρικό και φτιαγμένο με φροντίδα ένα πραγματικό σπιτικό για να περάσει κανείς τις διακοπές του εξοπλισμένο με όλα όσα χρειάζεται. Ο Γιάννης είναι ευγενέστατος οικοδεσπότης, διακριτικός και πρόθυμος να δώσει πληροφορίες για το νησί το οποίο γνωρίζει πολύ καλά και διαθέσιμος σε ό,τι χρειαστεί σε κάθε περίπτωση. Το συστείνουμε ανεπιφύλακτα και ονειρευόμαστε να ξαναβρεθούμε εκεί.